Història « Pessebrista Assumpció
CatalàEspanyolAnglèsFrancès
Història	Aquesta nissaga de pessebristes es va iniciar a principis de 1900 amb l’avi Artur i el seu germà Daniel. Eren fabricants de figures de fang i puntualment uns dies assenyalats, durant el mes de desembre, anaven a vendre amb altres firaires les figures que ells mateixos feien. Actualment encara es conserven molts d’aquests motlles de les figures originals.
Uns anys més tard, el meu pare Artur, els acompanyava a vendre, de manera que va conèixer l’ofici i quan la fira es va constituir, van posar tres parades a la Plaça de la Seu i una altra al carrer de Santa Llúcia. Actualment la parada que s’utilitza és l’original d’aquella època. Es dedicava a la fabricació i a la distribució de figures a altres firaires. Més tard, es va deixar la fabricació pròpia i es va començar a vendre figures dels Germans Castells.
La tercera generació comença amb mi, l’Assumpció, que ja havia ajudat al meu pare Artur a les diferents parades. A partir de l’any 1975, començo amb una parada pròpia, on es venien figures de Múrcia i algunes del Germans Castells. A l’any 1985, es retira el meu pare Artur i deixem les alters parades, quedant només en actiu la meva parada a la Fira de Santa Llúcia. Fa uns quinze anys es van incorporar a la parada figures de Nicolás Almansa, mentre que fa uns deu anys es comença a treballar amb en Carlos Delgado.
Pessebrista Assumpció	Fira de Santa Llúcia (parada 58 – 59)
Av. Catedral, n/a
assumpcio@pessebristassumpcio.com
¡Síguenos en facebook!	Català